
I.  OPĆI PODATCI
1. Podatci o naručitelju:
Naručitelj:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
+385 31221801
Telefaks:
+385 31221802
URL:

http://obz.hr
e-mail:

nabava@obz.hr

2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

+385 31221801
e-mail:


nabava@obz.hr
Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.
Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), Naručitelju dostavljaju putem Elektroničkog oglasnika javne nabave Republike Hrvatske.
Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr
3. Evidencijski broj nabave:
NVV 4-23.
4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi:

Temeljem članka 80. stavka 2. točke 2. ZJN 2016. objavljujemo da ne postoje gospodarski subjekti s kojima je naručitelj u sukobu interesa u smislu članaka 76. i 77. (NN 120/2016 i 114/2022, dalje: ZJN 2016).

5. Vrsta postupka javne nabave:
Otvoreni postupak javne nabave velike vrijednosti. 

6. Procijenjena vrijednost nabave:
Procijenjena vrijednost nabave je 2.431.368,00 eura (bez PDV-a).
7. Vrsta ugovora o javnoj nabavi:

Usluge.
8. Navod sklapa li se ugovor o javnoj nabavi ili okvirni sporazum:

Po provedenom postupku javne nabave Osječko-baranjska županija kao javni naručitelj sklopit će ugovor o javnoj nabavi s okvirnim količinama na dvije godine sa ponuditeljem koji je podnio ekonomski najpovoljniju ponudu.
9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba
Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:

Temeljem članka 198. stavka 3. ZJN 2016 i članka 9. stavak 1. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017 i 144/2020) Naručitelj je Nacrt Dokumentacije o nabavi, tehničke specifikacije, troškovnik kriterije za kvalitativni odabir gospodarskog subjekta, kriterije za odabir ponude i prijedlog Ugovora, dana __. _________ 2023. godine stavio na prethodno savjetovanje sa zainteresiranim gospodarskim subjektima u trajanju do __. _________ 2023. godine, javnom objavom na EOJN RH.
Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je javnom objavom na Elektroničkom oglasniku javne nabave Republike Hrvatske dana __. _________ 2023. godine.
Napomena:

Temeljem članka 198. stavka 1. ZJN 2016, članka 8. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017 i 144/2020), javni naručitelj je prije pokretanja postupka javne nabave u svrhu pripreme nabave provelo analizu tržišta prikupljanjem potrebnih informacija o predmetu nabave pretraživanjem interneta (Google pretrage), prvenstveno EOJN RH te internetskih stranica drugih naručitelja.
U provedenoj analizi tržišta javni naručitelj nije tražio, niti prihvatio savjet neovisnih stručnjaka, nadležnih tijela ili sudionika na tržištu koje je koristio u planiranju i provedbi postupka nabave te izradi DoN koji bi doveli do narušavanja tržišnog natjecanja, te kršenja načela zabrane diskriminacije i transparentnosti niti je bilo koji ponuditelj ili gospodarski subjekt bio uključen u pripremu postupka nabave. 

II. PODATCI O PREDMETU NABAVE

12. Opis predmeta nabave:
Predmet nabave je prijevoz učenika osnovnih škola na području Osječko-baranjske županije.
CPV oznake i nazivi:
60100000 Usluge cestovnog prijevoza.

13. Opis i oznaka grupa predmeta nabave:

Nije dozvoljeno nuđenje po grupama.

S obzirom da se u ovom slučaju radi o otvorenom postupku javne nabave velike vrijednosti, a naručitelj isti nije podijelio na grupe predmeta nabave, sukladno članku 204. stavku 2. ZJN 2016. u ovoj točki DoN, naručitelj pojašnjava glavne razloge za takvu odluku:

· Naručitelj ovaj predmet nabave, na temelju objektivnih kriterija za podjelu predmeta nabave na grupe iz članka 204. stavka 2. ZJN 2016. (primjerice: vrsta, svojstva, namjena, mjesto ili vrijeme ispunjenja), nije podijelio na grupe jer isti za naručitelja predstavlja jednu oblikovnu i funkcionalnu cjelinu. Naime, obveza osiguravanja prijevoza učenika osnovnih škola propisana je Zakonom o odgoju i obrazovanju u osnovnoj i srednjoj školi, te se mora izvršavati u svim školama, tako da za naručitelja navedeno predstavlja cjelinu jer je teritorijalni raspored škola vrlo disperziran, kao i neujednačenost broja učenika pojedine škole. S obzirom da podjela predmeta nabave na grupe naručitelju otežava administraciju i kontrolu ugovora, a postoji i opravdani rizik od neugovaranja pojedinih linija prijevoza i povećanja cijene prijevoza s jedne strane, a sa druge strane postoji više gospodarskih subjekata koji mogu izvršiti cjelokupan predmet nabave, a gospodarski subjekti koji nemaju sami kapacitete mogu se udružiti kao zajednica gospodarskih subjekata ili biti jedni drugima podugovaratelji kako bi zajednički zadovoljili uvjete iz DoN i podnijeli ponudu, procjena je da je naručitelju jedino prihvatljivo provesti postupak javne nabave bez podjele predmeta na grupe.
· Predmet nabave zahtjeva stalnu koordinaciju između službenika naručitelja, ravnatelja škola i prijevoznika za 45 škola, te je za naručitelja jedino prihvatljivo rješenje da sklopi jedan govor za cjeloviti predmet nabave, jer bi sklapanje više ugovora za više grupa za naručitelja bilo administrativno otežano, te bi uzrokovalo veće troškove.
14. Količina predmeta nabave:
Količine (broj djece, vozila, kilometara, dana u godini i linija) su okvirne, a nalaze se u troškovniku (Prilog 1. DoN). Stvarna količina na temelju sklopljenog ugovora može biti veća ili manja od okvirne količine. Ukupna plaćanja bez PDV-a na temelju svih mjesečnih računa ne smiju prelaziti procijenjenu vrijednost nabave.

Ovisno o izgradnji novih škola ili ukidanju postojećih škola, može doći do povećanja ili smanjenja broja linija odnosno broja kilometara. Obračun se pravi po stvarno prijeđenim kilometrima u mjesecu. Mjesečni računi moraju sadržavati točnu specifikaciju linija, prijeđenih kilometara i broj radnih dana u mjesecu.
15. Tehničke specifikacije predmeta nabave:

Prijevoz učenika osnovnih škola potrebno je obavljati visoko kvalitetnim vozilima koji zadovoljavaju norme iz Pravilnika o uvjetima koje moraju ispunjavati autobusi kojima se organizirano prevoze djeca (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22). Ukupno se prevoze učenici iz 45 osnovnih škola prema podacima iz troškovnika (Prilog 1. DoN) koji se nalazi u obliku Excel tablice i koja je sastavni dio DoN. Usluga prijevoza obavljat će se prosječno kroz 186 dana godišnje. Najmanje jedno vozilo mora biti prilagođeno osobama s invaliditetom i mora imati rampu za ukrcaj i iskrcaj invalidne osobe. Prijevoz se obavlja kao poseban prijevoz isključivo prema linijama prijevoza definiranim u troškovniku. Nije dopušteno prevoziti djecu u okviru redovnog linijskog prijevoza ili drugim posebnim prijevozima.

16. Kriteriji za ocjenu jednakovrijednosti predmeta nabave:

Neprimjenjivo.
17. Troškovnik:
Nestandardizirani troškovnik je sastavni dio DoN i nalazi se u Prilogu 1. DoN u .xls dokumentu.
18. Mjesto izvršenja usluge:

Osječko-baranjska županija, linije (mjesta na liniji prijevoza) sukladno troškovniku.

19. Rok početka i završetka izvršenja ugovora:

Početak izvršenja usluge je od 1.1.2024. godine a završetak 31.12.2025. godine. 

20. Opcije i moguća obnavljanja ugovora:

Ostale opcije i moguća obnavljanja ugovora neće se primjenjivati.
III. OSNOVE ZA ISKLJUČENJE GOSPODARSKOG SUBJEKTA
21. Obvezne osnove za isključenje gospodarskog subjekta:

Temeljem članka 251. i 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:
21.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
21.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. stavak 1. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je GS pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17, 118/18, 126/19, 84/21, 114/22 te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u  objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.
Način dokazivanja nepostojanje osnova za isključenje gospodarskog subjekta iz podtočaka 21.1.i 21.2.

- Za potrebu utvrđivanja gore navedenih osnova za isključenje, ponuditelj kao preliminarni dokaz ispunjava obrazac Europske jedinstvene dokumentacije (u nastavku: e-ESPD), Dio III: Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi zasebno (ponuditelja, članove zajednice gospodarskih subjekata, podugovaratelje i gospodarske subjekte na koje se ponuditelj oslanja). 
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 21.1. ili podtočke 21.2., odnosno čl. 251. st. 1. ZJN 2016.
- Gospodarski subjekti koji nemaju poslovni nastan u RH ili imaju osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta, a koje nisu državljani RH, moraju navesti u ponudi u kojoj državi imaju poslovni nastan, odnosno podatak o državljanstvu navedenih osoba. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 21.1. ili podtočke 21.2. ove Dokumentacije, odnosno čl. 251. st. 1. ZJN 2016., gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 

Sukladno članku 20. stavku 12. Pravilnika o dokumentaciji o nabavi te ponudi u postupcima javne nabave (NN 65/17 i 75/2020) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Javni naručitelj će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj odnosno za fizičke osobe koje su državljani Republike.

21.3. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
Način dokazivanja nepostojanje osnova za isključenje gospodarskog subjekta iz podtočke 21.3.

- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac E-ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi zasebno (ponuditelja, članove zajednice gospodarskih subjekata, podugovaratelje, gospodarske subjekte na koje se oslanja za dokazivanje sposobnosti).
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz čl. 252. st. 1. ZJN 2016.

- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz članka 252. stavka 1. ZJN 2016 gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Odredbe iz točke 21. DoN odnose se i na podugovaratelje i gospodarske subjekte na koje se oslanja za dokazivanje sposobnosti. Ako naručitelj utvrdi da postoji osnova za isključenje podugovaratelja ili gospodarskog subjekta na koji se oslanja za dokazivanje sposobnosti, zatražiti će od gospodarskog subjekta zamjenu tog podugovaratelja ili gospodarskog subjekta na koji se oslanja za dokazivanje sposobnosti u primjernom roku, ne kraćem od pet dana.
Javni naručitelj će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj. 

22. Mjere za otklanjanje osnova za isključenje:
Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 21.1. i 21.2. DoN može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Način dokazivanja poduzetih mjera za otklanjanje osnova za isključenje gospodarskog subjekta

- Za potrebu utvrđivanja poduzetih mjera za otklanjanje osnova za isključenje, gospodarski subjekt kao preliminarni dokaz o mjerama koje je poduzeo ispunjava obrazac e-E-ESPD, Dio III: Osnove za isključenje, Odjeljak A: Osnove povezane s kaznenim presudama, dio koji se odnosi na poduzete mjere.
Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama tražiti će se kao ažurirani popratni dokumenti.

Pojašnjenje:

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je naručitelj obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

IV. KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)

23. Sposobnost za obavljanje profesionalne djelatnosti:

Javni naručitelj je u ovoj DoN odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o javnoj nabavi. Svi uvjeti za obavljanje profesionalne djelatnosti su vezani uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

23.1. Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovna nastana.

Način dokazivanja kriterija za odabir gospodarskog subjekta iz podtočke 23.1.

- Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni e-ESPD obrazac, Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti ponuditelja i člana zajednice gospodarskih subjekata.

Naručitelj će prije donošenja Odluke o odabiru od Ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti za obavljanje profesionalne djelatnosti dostavi ažuriran popratni dokument osim ako isti već posjeduje, a ponuditelj će u skladu s člankom 266. točka 1. ZJN 2016 dostaviti izvadak iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana.

U slučaju zajednice gospodarskih subjekata i podugovaranja, navedene okolnosti utvrđuju se za sve članove zajednice i podugovaratelje pojedinačno te svaki član zajednice i podugovaratelj u ponudi dostavlja ispunjeni e-ESPD obrazac.

23.2. Dokazi o posjedovanju važećeg ovlaštenja kako bi mogao pružati usluge u državi poslovnog nastana gospodarskog subjekta, ako gospodarski subjekt mora posjedovati određeno ovlaštenje ili biti član određene organizacije kako bi mogao pružati usluge u državi svog poslovnog nastana.

Način dokazivanja kriterija za odabir gospodarskog subjekta iz podtočke 23.2.
- Za potrebu utvrđivanja sposobnosti za obavljanje poslovne djelatnosti, ponuditelj kao preliminarni dokaz ispunjava obrazac e-ESPD, Dio IV: Kriteriji za odabir gospodarskog subjekta, A: Sposobnost za obavljanje profesionalne djelatnosti, pod „OVLAŠTENJE ZA UGOVORE O USLUGAMA: POTREBNO JE POSEBNO OVLAŠTENJE“, za sve gospodarske subjekte u ponudi zasebno, kao i za sve podugovaratelje.
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da zadovoljava kriterije za odabir gospodarskog subjekta, osim ako već posjeduje te dokumente. U tu svrhu ponuditelj će dostaviti Licenciju za unutarnji prijevoz sukladno članku 14. Zakona o prijevozu u cestovnom prometu (NN 41/18, 98/19, 30/21, 89/21 i 114/22) ili licenciju Zajednice.
24. Ekonomska i financijska sposobnost:

Gospodarski subjekt mora dokazati da mu u posljednjih šest mjeseci nije bio blokiran račun više od tri dana neprekidno, a ukupno ne više od deset dana sveukupno za navedeno razdoblje
Način dokazivanja kriterija za odabir gospodarskog subjekta iz podtočke 24.

- Za potrebu utvrđivanja ekonomske i financijske sposobnost, ponuditelj kao preliminarni dokaz ispunjava obrazac e-ESPD, Dio IV: Kriteriji za odabir gospodarskog subjekta, B: Ekonomska i financijska sposobnost, 6) DRUGI POTENCIJALNI EKONOMSKI ILI FINANCIJSKI ZAHTJEVI.

- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da zadovoljava kriterije za odabir gospodarskog subjekta. U tu svrhu ponuditelj će dostaviti BON 2 ili SOL 2 odnosno odgovarajući bankovni izvadak kojim se dokazuje da gospodarski subjekt u posljednjih šest mjeseci (računajući od bilo kojeg dana od početka postupka javne nabave do isteka roka za dostavu ponuda) nije imao blokiran račun više od tri dana neprekidno, a ukupno ne više od deset dana.
25. Tehnička i stručna sposobnost:

25.1. Ljudski resursi
Ponuditelj mora dokazati da ima na raspolaganju minimalno 69 vozača i da isti ispunjavaju sve uvjete stručne osposobljenosti vozača propisane Zakonom o prijevozu u cestovnom prometu (početne kvalifikacije i periodička izobrazba; članci 5. do 12. Zakona o prijevozu u cestovnom prometu (NN 41/18, 98/19, 30/21, 89/21 i 114/22).

Način dokazivanja kriterija za odabir gospodarskog subjekta iz podtočke 25.1.

- Za potrebu utvrđivanja sposobnosti za obavljanje poslovne djelatnosti, ponuditelj kao preliminarni dokaz ispunjava obrazac e-ESPD, Dio IV: Kriteriji za odabir gospodarskog subjekta, C: Tehnička i stručna sposobnost, 6) OBRAZOVNE I STRUČNE KVALIFIKACIJE.

- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da zadovoljava kriterije za odabir gospodarskog subjekta. U tu svrhu ponuditelj će dostaviti izjavu gospodarskog subjekta da raspolaže osobama koje posjeduju strukovnu sposobnost, stručno znanje i iskustvo potrebno za izvršavanje usluge koja je predmet nabave. Izjava mora sadržavati popis vozača koji će izvršavati uslugu prijevoza učenika osnovnih škola s obrazovnom i stručnom kvalifikacijom.
25.2. Tehnički resursi
Ponuditelj mora dokazati da ima na raspolaganju minimalno 74 adekvatnih vozila od kojih najmanje jedno vozilo mora biti prilagođeno osobama s invaliditetom i mora imati rampu za ukrcaj i iskrcaj invalidne osobe. 
U odnosu na izračun iz troškovnika, broj vozila uvećan je za pet zamjenskih vozila s obzirom na veličinu područja, kako bi ponuditelj bio sposoban izvršavati obvezu da u slučaju kvara na nekom od vozila može odmah poslati zamjensko vozilo da preveze djecu na odredište.

Način dokazivanja kriterija za odabir gospodarskog subjekta iz podtočke 25.2.

- Za potrebu utvrđivanja sposobnosti za obavljanje poslovne djelatnosti, ponuditelj kao preliminarni dokaz ispunjava obrazac e-ESPD, Dio IV: Kriteriji za odabir gospodarskog subjekta, C: Tehnička i stručna sposobnost, 9) ALATI, POSTROJENJE ILI TEHNIČKA OPREMA.

- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da zadovoljava kriterije za odabir gospodarskog subjekta. U tu svrhu ponuditelj će dostaviti izjavu gospodarskog subjekta iz koje je razvidno kojim prijevoznim kapacitetima raspolaže u svrhu obavljanja usluge prijevoza učenika osnovnih škola. 
Uz ovu izjavu ponuditelj dostavlja presliku prometne dozvole za svako vozilo i potvrdu iz članka 21. Pravilnika o uvjetima koje moraju ispunjavati autobusi kojima se organizirano prevoze djeca (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22).

Za vozilo/a prilagođena osobama s invaliditetom potrebno je dostaviti fotografiju vozila sa koje je razvidno da je vozilo prilagođeno. 

26. Oslanjanje na sposobnost drugih subjekata:

Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točaka 24. i 25. DoN, osloniti na sposobnost drugih subjekata bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. ZJN 2016 ili uz relevantno stručno iskustvo, samo ako će ti subjekti pružati usluge za koje se ta sposobnost traži.
Ako se gospodarski subjekt ili zajednica gospodarskih subjekata oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, drugi su subjekti solidarno odgovorni za izvršenje ugovora. Navedena će odredba biti sastavni dio ugovora o javnoj nabavi koji će sklopiti naručitelj s odabranim gospodarskim subjektom ili zajednicom gospodarskih subjekata.

Javni naručitelj obvezan je, sukladno pododjeljcima 1. – 3. Odjeljka C, Poglavlja 4., Glave III. Dijela drugog ZJN 2016, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Javni naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod gore navedenim uvjetima.

Način dokazivanja

- Za potrebu utvrđivanja oslanja li se gospodarski subjekt na sposobnost drugih gospodarskih subjekata radi dokazivanja ispunjavanja kriterija za odabir gospodarskog subjekta, ponuditelj kao preliminarni dokaz ispunjava e-ESPD, Dio II: Podaci o gospodarskom subjektu, Odjeljak C: Podaci o oslanjanju na sposobnosti drugih subjekata.

Sukladno članku 274. ZJN 2016, ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu (npr. Izjavom o ustupanju resursa, sporazumom, ugovorom ili drugim sličnim dokumentom iz kojega je razvidna namjera gospodarskog subjekta da ustupi svoje resurse). Dokaz navedenog naručitelj će tražiti od ekonomski najpovoljnijeg ponuditelja kao ažurirani popratni dokument prije donošenja Odluke o odabiru.

V. EUROPSKA JEDINSTVENA DOKUMENTACIJA O NABAVI 

(European Single Procurement Document – ESPD)
27. Pojam, oblik i dostava:

Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – ESPD) koja je ažurirana formalna izjava gospodarskog subjekta, a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) - točka 21. DoN
- ispunjava tražene kriterije za odabir gospodarskog subjekta iz točaka 23. - 25. DoN.
Gospodarski subjekt dostavlja e-ESPD obrazac – elektronička verzija ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno sa ostalom dokumentacijom. Upute za e-ESPD obrazac ponuditelji mogu pronaći na internetskoj stranici: https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji .
Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan e-ESPD obrazac.
Ako gospodarski subjekt samostalno podnosi ponudu, ali se oslanja na sposobnost drugog subjekta, obvezan je u ponudi dostaviti e-ESPD obrazac za sebe i e-ESPD obrazac za svakog gospodarskog subjekta na čiju se sposobnost oslanja.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni e-ESPD obrazac, kojim potvrđuje da svaki član zajednice gospodarskih subjekata nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 21. DoN, nadalje da ispunjava i uvjet za obavljanje profesionalne djelatnosti iz točke 23. DoN i da ispunjava ostale tražene kriterije za odabir gospodarskog subjekta, ako je primjenjivo.

Ako gospodarski subjekt za izvršenje dijela ugovora angažira jednog ili više podugovaratelja, obvezan je za svakog podugovaratelja u ponudi dostaviti zasebni e-ESPD obrazac kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 21. DoN i da ispunjava tražene kriterije za odabir gospodarskog subjekta, ako je primjenjivo.
U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.
Ako javni naručitelj može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Dodatne upute za popunjavanje e-ESPD obrasca

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju ESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu)  priložio ovoj DoN.

Gospodarski subjekt obvezni su u e-ESPD obrascu ( u.xml formatu)  izraditi i dostaviti svoje odgovore sukladno definiranim zahtjevima naručitelja. 

Popunjeni e-ESPD obrazac ne mora biti potpisan niti ovjeren. 
U Dijelu II podatci pod A: Podaci o gospodarskom subjektu, Opće informacije, kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe.

U dijelu II. podatci pod A: Podaci o gospodarskom subjektu, Oblik sudjelovanja, gospodarski subjekt popunjava u slučaju zajednice gospodarskih subjekata ili sudjelovanja trećih osoba te je potrebno napisati:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

U Dijelu II. podaci pod B: Podaci o zastupnicima gospodarskog subjekta, ispunjavaju se imena i adrese osoba ovlaštenih za zastupanje gospodarskog subjekta, koji dostavlja e-ESPD obrazac za potrebe konkretnog postupka nabave.

U Dijelu II. pod C: Podaci o oslanjanju na sposobnosti drugih subjekata, Oslanjanje, ponuditelji su dužni navesti oslanjaju li se na sposobnost drugih subjekata te, ukoliko se oslanja dostaviti zaseban e-ESPD obrazac za te subjekte.
U Dijelu II. pod D: Podaci o podugovarateljima na čije se sposobnosti gospodarski subjekt ne oslanja, Podugovaranje, ponuditelji su dužni navesti podatke ukoliko je primjenjivo (naziv/tvrtku, sjedište/adresu i OIB) o podugovarateljima na čiju se sposobnost ne oslanjaju te dostaviti zaseban e-ESPD obrazac za podugovaratelje.

U Dijelu III. ponuditelji popunjavaju podatke pod A: Osnove povezane s kaznenim presudama (ukoliko je primjenjivo mjere korigiranja), podatke pod B: Osnove povezane s plaćanjem poreza ili doprinosa za socijalno osiguranje (sve u skladu sa zahtjevima iz točaka 21. i 22. DoN).
U Dijelu IV. ponuditelji popunjavaju podatke pod A: Sposobnost za obavljanje profesionalne djelatnosti, pod „UPIS U STRUKOVNI REGISTAR“ i pod „OVLAŠTENJE ZA UGOVORE O USLUGAMA: POTREBNO JE POSEBNO OVLAŠTENJE“ 
U Dijelu IV. ponuditelji popunjavaju podatke pod B: Ekonomska i financijska sposobnost, 6) DRUGI POTENCIJALNI EKONOMSKI ILI FINANCIJSKI ZAHTJEVI, 
U Dijelu IV. ponuditelji popunjavaju podatke pod C: Tehnička i stručna sposobnost, 6) OBRAZOVNE I STRUČNE KVALIFIKACIJE i 9) ALATI, POSTROJENJE ILI TEHNIČKA OPREMA (sve u skladu sa zahtjevima iz točaka 23. - 25. DoN).
Provjera:

Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Javni naručitelj će zatražiti prije donošenja odluke u ovom postupku javne nabave od ponuditelja koji je podnio ekonomski najpovoljniju ponudu da u primjerenom roku, ne kraćem od pet dana, dostavi ažurirane popratne dokumente u skladu s točkama 21. - 26. DoN, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave nauručitelju te dokazuju ono što je gospodarski subjekt naveo u e-ESPD-u. Sukladno članku 20. Pravilnika o dokumentaciji o nabavi te ponudi u postupcima javne nabave (»Narodne novine«, broj 65/17 i 75/20), smatra se da su dokumenti iz članka 265. stavka 1. točke 1. ZJN 2016 ažurirani ako nisu stariji više od šest mjeseci od dana početka postupka javne nabave, a dokumenti iz članka 265. stavka 1. točke 2. i 3. i stavka 2. ZJN 2016 ažurirani ako nisu stariji od dana početka postupka javne nabave.

Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije putem EOJN RH ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.
Javni naručitelj može pozvati gospodarske subjekte da nadopune ili objasne dokumente zaprimljene sukladno točkama 21. - 26. DoN.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 21. - 26. DoN, javni naručitelj obvezan je odbiti ponudu tog ponuditelja te postupiti sukladno članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

VI. PODATCI O PONUDI

28. Sadržaj i način izrade ponude:

Ponuda je izjava volje ponuditelja u pisanom obliku da će izvršiti usluge, u skladu s uvjetima i zahtjevima iz DoN. 
Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.
U roku za dostavu ponude ponuditelj može izmijeniti svoju ponudu ili od nje odustati.
Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.
PONUDA SADRŽI NAJMANJE:

1. Uvez ponude

2. Popunjen troškovnik 
3. Popunjen e-ESPD za ponuditelja, a u slučaju zajednice gospodarskih subjekata e-ESPD za svakog pojedinog člana zajednice gospodarskih subjekata
4. Popunjen e-ESPD za svakog podugovaratelja i za svaki gospodarski subjekt na čiju se sposobnost oslanja ponuditelj ili zajednica gospodarskih subjekata sukladno ovoj DoN, ukoliko je primjenjivo
5. Jamstvo za ozbiljnost ponude (pogledati sljedeću točku ove DoN u dijelu koji se odnosi na dijelove ponude koji se ne mogu dostaviti putem Elektroničkog oglasnika javne nabave Republike Hrvatske) - ako je primjenjivo (u slučaju dostave jamstva u papirnatom obliku)
6. Dokaz o uplaćenom jamstvu za ozbiljnost ponude skeniran i priložen uz elektroničku ponudu – ako je primjenjivo (u slučaju novčanog pologa). 
U slučaju dostave jamstva u obliku zadužnice/bjanko zadužnice (točka 5.) nije potrebno dostaviti dokaz o uplati jamstva za ozbiljnost ponude (točka 6.).

Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

29. Način elektroničke dostave ponude:

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.
Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.
Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave (NN 65/17, 75/20).

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. stavku 3. ZJN 2016.
Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici neposredno ili preporučenom poštanskom pošiljkom na adresu:
Osječko-baranjska županija, Služba za javnu nabavu, Trg Lava Mirskog 3A/I, 31000 Osijek.
Na omotnici mora biti naznačeno:

- na prednjoj strani:  
 OSJEČKO-BARANJSKA ŽUPANIJA
SLUŽBA ZA JAVNU NABAVU

Trg Lava Mirskog  3A/I

31000 OSIJEK
Predmet nabave: Prijevoz učenika osnovnih škola na području 

Osječko-baranjske županije

Ev. br. nabave: NVV 4-23
„Dio/dijelovi ponude koji se dostavljaju odvojeno“
››NE OTVARAJ‹‹

- na poleđini:
NAZIV I ADRESA PONUDITELJA/ZAJEDNICE GOSPODARSKIH SUBJEKATA
Dijelovi ponude koji se ne mogu dostaviti putem Elektroničkog oglasnika javne nabave moraju na gore naznačenu adresu stići do roka za dostavu ponuda. U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova odbaciti će se kao nepravilna.
30. Varijante ponuda:

Varijante ponuda nisu dopuštene.
31. Način određivanja cijene ponude:
Cijena ponude je promjenjiva. 

Cijene moraju odgovarati cijenama istaknutim u troškovniku ponude.

U cijenu ponude su uračunati svi troškovi, bez poreza na dodanu vrijednost, koji se iskazuje zasebno iza cijene ponude.

Obračun se vrši tako da se množi jedinična cijena po kilometru sa stvarnim brojem kilometara, a dobiveni umnožak se množi sa brojem radnih dana u mjesecu.
Cijena prijevoza za vrijeme trajanja ugovora usklađivat će se sa stanjem 31. prosinca tekuće godine za razdoblje siječanj-prosinac za porast ili pad cijena na malo prometnih usluga za iznose indeksa veće od 102,00 i indekse manje od 98,00, prema podacima koje objavljuje Državni zavod za statistiku. Indeks rasta i pada cijena prometnih usluga na malo obračunava se za indekse veće od 102,00 i manje od 98,00 do 15. u mjesecu za prethodni mjesec. Eventualna isplata ili umanjenje razlike se vrši u siječnju za prethodno razdoblje siječanj-prosinac.

Ponuditelj je dužan ponuditi, tj. upisati cijenu ponude bez poreza na dodanu vrijednost, iznos poreza na dodanu vrijednost i cijenu ponude s porezom na dodanu vrijednost, na način kako je to određeno u ponudbenom listu.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

32. Valuta ponude:
Cijena ponude izražava se u eurima.
33. Kriterij za odabir ponude:
Temeljem članka 283. ZJN 2016, kriterij za odabir ponude u ovom postupku javne nabave je ekonomski najpovoljnija ponuda.
Kao kriteriji za odabir ekonomski najpovoljnije određuju se:
1. Financijski kriterij – Cijena ponude (C) - s relativnim ponderom 90%
2. Nefinancijski kriterij – Prosječna starost vozila (PSV) - s relativnim ponderom 10%
Radi lakšeg računanja svakom kriteriju prema njegovom relativnom značaju dodijeliti će se broj bodova zaokruženo na dvije decimale:

- Cijena iskazana u ponudi koja se ocjenjuje čini 90 bodova 

- Prosječna starost vozila čini 10 bodova
Formula po kojoj se izračunava ekonomski najpovoljnija ponuda je:

T = C + PSV
T = ukupan broj bodova

C = broj bodova koji je ponuda dobila za ponuđenu cijenu ponude
PSV = broj bodova koji je ponuda dobila za prosječnu starost vozila
1. Financijski kriterij – Cijena ponude (C) 
Maksimalni broj bodova koji ponuditelj može dobiti prema ovom kriteriju je 90. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = NC/CP * 90
C – broj bodova koji je ponuda dobila za ponuđenu cijenu 

NC – najniža cijena ponuđena u postupku nabave 
CP – cijena ponude koja je predmet ocjene 
90 – maksimalni broj bodova

U cijenu moraju biti uračunati svi troškovi.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

2. Nefinancijski kriterij – Prosječna starost vozila (PSV)

Kao drugi kriterij određuje se prosječna starost ponuđenih vozila, koji će se utvrditi na način da će se ukupna starost svih vozila dijeliti sa ukupnim brojem ponuđenih vozila.
Utvrđivanje prosječne starosti vozila kao kriterij za odabir ponude odabrano je radi osiguravanja veće sigurnosti djece te smanjenja mogućih zastoja na linijama, a time i kašnjenja u školu zbog veće neispravnosti starijih vozila.
Maksimalan broj bodova koje ponuditelj može ostvariti u okviru kriterija prosječne starosti vozila je 10 bodova.
Prosječna starost vozila izražava se na dvije decimale.

Prosječna starost vozila se određuje prema slijedećoj formuli:
PSV = (SV1+SV2+SV3+ …+SVn) / n

PSV - broj bodova koji je ponuda dobila za prosječnu starost vozila

SV - starost svakog pojedinog vozila (u godinama) koja se utvrđuje prema godini proizvodnje iz Potvrde o ispunjavanju uvjeta za autobus kojim se prevoze djeca i Prometne dozvole za svako ponuđeno vozilo.

n - broj vozila tražen u tehničkim specifikacijama
Ovisno o prosječnoj starosti vozila, ponude će dobiti broj bodova sukladno slijedećoj tablici:
	Prosječna starost vozila
	Broj bodova

	Od 0 – 7,0 godine 
	10

	Od 7,01 do 9,0 godina 
	8

	Od 9,01 do 11,0 godina 
	6

	Od 11,01 do 13,0 godina 
	4

	Od 13,01 do 15,0 godina 
	2

	
	


Ako je prosječna starost vozila veća od 15 godina ponuda se neće odbiti, ali neće dobiti bodove po ovome kriteriju.
Dokazi za prosječnu starost vozila, odnosno Izjava o raspolaganju prijevoznim kapacitetima koji su u vezi s predmetom nabave s pripadajućim registracijskim oznakama (Prilog 5. DoN) te preslikama Potvrde o ispunjavanju uvjeta za autobus kojim se prevoze djeca i Prometne dozvole za svako ponuđeno vozilo, moraju biti dostavljeni zajedno s ponudom kako bi naručitelj mogao rangirati ponude.
34. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik (ne mora biti izrađen od ovlaštenog sudskog tumača).
Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik (odnosi se i na ažurirane popratne dokumente). 

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

35. Rok valjanosti ponude:

Rok valjanosti ponude je 4 mjeseca od dana isteka roka za dostavu ponuda.
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
36. Ponuda dostavljena elektroničkim sredstvom komunikacije putem EOJN RH:
Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

VII. OSTALE ODREDBE

37. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s naručiteljem. 

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim točkom 26. DoN (Članci 273., 274., 275., 276., 277. i 278. ZJN 2016.).

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. 
U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.
U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban eESPD i pojedinačno dokazati nepostojanje okolnosti iz točke 21. DoN i uvjete za obavljanje profesionalne djelatnosti iz točke 23. DoN.
38. Odredbe koje se odnose na podugovaratelje:
38.1. Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili   

   postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti europsku jedinstvenu dokumentaciju o nabavi za podugovaratelja

Sudjelovanje podugovaratelja ne utječe na odgovornost izvršitelja za izvršenje ugovora o javnoj nabavi.

38.2. Izvršitelj može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor

- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

- preuzimanje izvršenja dijela ugovora o javnoj nabavi koji je prethodno dao u podugovor. 

Uz navedene zahtjeve iz ove podtočke, izvršitelj javnom naručitelju dostavlja podatke i dokumente iz podtočke 38.1. DoN za novog podugovaratelja.

38.3. Javni naručitelj ne smije odobriti zahtjev izvršitelja:

- u slučaju iz podtočke 38.2., prve i druge alineje, ako se izvršitelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju iz podtočke 38.2., treće alineje, ako se izvršitelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a izvršitelj samostalno ne posjeduje takvu sposobnost, ili ako je taj dio ugovora već izvršen.

38.4. Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.

Javni naručitelj je obvezan neposredno plaćati podugovarateljima, u slučaju kada se dio ugovora daje u podugovor. Izvršitelj mora svom računu priložiti račune svojih podugovaratelja koje je prethodno potvrdio.

Svaki podugovaratelj mora dokazati nepostojanje okolnosti iz točke 21. DoN.

39. Jamstva
39.1. Jamstvo za ozbiljnost ponude:
Ponuditelj je obvezan u ponudi priložiti jamstvo za ozbiljnost ponude u apsolutnom iznosu od 70.000,00 eura u obliku bjanko zadužnice ili zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22).
U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“).
Jamstvo za ozbiljnost ponude naplatit će se u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora. 

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 29. DoN. 

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora.
39.2. Jamstvo za uredno ispunjenje ugovora, za slučaj povrede ugovornih obveza:

Ugovaratelj je dužan nakon primitka potpisanog Ugovora, a najkasnije u roku od 10 (deset) dana, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez PDV-a, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija, sukladno članku 1039. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), s jamstvenim rokom do 31. prosinca 2025.godine.
U slučaju zajednice gospodarskih subjekata, traženo jamstvo za otklanjanje nedostataka u jamstvenom roku može dostaviti jedan član zajednice za sve, u kojem slučaju jamstvo može izrijekom glasiti na članove zajednice gospodarskih subjekata koji su svi zajedno ugovaratelj pojedinačno u jednom jamstvu ili jamstvo može glasiti na zajednicu gospodarskih subjekata predvođenu jednim članom, ili svaki član zajednice može dostaviti jamstvo za svoj dio garancije koje mora sadržavati navod da je riječ o zajednici gospodarskih subjekata i navod o kojem jamstvu se radi.
Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

Neiskorišteno jamstvo naručitelj će vratiti garantu nakon isteka ugovora.

39.3. Napomena:
Sukladno članku 214. stavku 4. ZJN 2016, neovisno o sredstvima jamstva iz ove točke koje je javni naručitelj odredio, ponuditelj može dati novčani polog u traženom iznosu. 

U slučaju zajednice gospodarskih subjekata naručitelj će prihvatiti uplatu novčanog pologa od bilo kojeg člana zajednice gospodarskih subjekata koja u opisu mora sadržavati navod o tome da je riječ o zajednici gospodarskih subjekata i navod o kojem se jamstvu radi ili da svaki član zajednice gospodarskih subjekata izvrši uplatu za svoj dio jamstva koji također mora sadržavati navod o tome da je riječ o zajednici gospodarskih subjekata i navod o kojem se jamstvu radi.

Novčani polog može se uplatiti na:
IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja

40. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točkama 28. i 29. DoN zaključno do __ _________ 2023. godine do __:__ sati.
Javno otvaranje ponuda održat će se __ _________ 2023. godine u __:__ sati u prostorijama Službe za javnu nabavu, Trg Lava Mirskog 3A/I, Osijek.  

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu  i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 3. DoN) predati članovima Stručnog povjerenstva za javnu nabavu neposredno prije javnog otvaranja ponuda.
41. Dokumenti koji će se nakon završetka postupka javne nabave vratiti ponuditeljima:
Javni naručitelj će vratiti svim garantima jamstvo za ozbiljnost ponude, odnosno izvršiti povrat novčanog pologa u roku od deset dana od potpisivanja ugovora o javnoj nabavi, odnosno od dana dostave jamstva za uredno ispunjenje ugovora.
42. Uvjeti za izvršenje ugovora:
42.1. Pridržavanje primjenjivih obveza u području prava okoliša, socijalnog i radnog prava
U skladu s čl. 4. st. 4. ZJN 2016, gospodarski subjekt obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

42.2. Prijedlog ugovora o javnoj nabavi:
Prijedlog ugovora  je sastavni dio DoN (Prilog 4.).

Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o javnoj nabavi u roku od 90 dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016. U navedenom slučaju, naručitelj će pristupiti ponovnom rangiranju ponuda, u skladu s člankom 307. stavkom 7. ZJN 2016.
42.3. Primjena trgovačkih običaja (uzanci):
Trgovački običaji (uzance) neće se primjenjivati.
42.4. Izmjene ugovora:

Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.
42.5. Peti paket sankcija Rusiji

Zabranjuje se dodjela bilo kojeg ugovora o javnoj nabavi ili ugovora o koncesiji koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;
(b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili
(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b),
uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ.
Kompletan tekst dostupan na poveznici https://www.consilium.europa.eu/hr/press/press-releases/2022/04/08/eu-adopts-fifth-round-of-sanctions-against-russia-over-its-military-aggression-against-ukraine/
Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj koji je podnio ekonomski najpovoljniju ponudu će dostaviti, na zahtjev naručitelja, izjavu (Prilog 6. DoN) potpisanu od odgovorne osoba ponuditelja/zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije do donošenja odluke o odabiru (preporučuje se svim ponuditeljima da istu dostave već u ponudi).
U slučaju da ponuditelj koji je podnio ekonomski najpovoljniju ponudu, na zahtjev naručitelja, ne dostavi izjavu kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna dokumentaciji o nabavi.

Za sve što nije regulirano dokumentacijom o nabavi primjenjuju se odredbe Zakona o javnoj nabavi  i podzakonski propisi doneseni temeljem istog.
43. Rok za donošenje odluke o odabiru:
Rok za donošenje odluke o odabiru iznosi najduže 90 dana od isteka roka za dostavu ponuda.

Rok za donošenje odluke o odluke o poništenju postupka javne nabave iznosi najduže 90 dana od nastanka razloga za poništenje postupka.
Naručitelj ovim putem pojašnjava kako je člankom 302. stavkom 4. utvrđeno da se odluka o odabiru donosi u roku od 30 dana od isteka roka za dostavu ponuda, osim ako javni naručitelj u dokumentaciji o nabavi ne odredi duži rok.

Rok za donošenje odluke o odabiru ili poništenju utvrđen je na temelju procjene naručitelja da uz druge poslove koje obavlja, te s obzirom na zakonom utvrđene obveze u postupku pregleda i ocjene do donošenja odluka temeljem ZJN 2016 naručitelj treba duži vremenski period za izvršenje svih gore navedenih obaveza . 

Sukladno članku 301. stavku 5. točki 2. ZJN 2016 Odluku o odabiru ili odluku o poništenju javni naručitelj će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

44. Rok, način i uvjeti plaćanja:
Obračun se vrši tako da se množi jedinična cijena po kilometru sa stvarnim brojem kilometara, a dobiveni umnožak se množi sa brojem radnih dana u mjesecu.
Cijena prijevoza za vrijeme trajanja Ugovora usklađivat će se sa stanjem 31. prosinca tekuće godine za razdoblje siječanj-prosinac za porast ili pad cijena na malo prometnih usluga za iznose indeksa veće od 102,00 (sto dva) i indekse manje od 98,00 (devedeset osam) prema podacima koje objavljuje Državni zavod za statistiku. Indeks rasta i pada cijena prometnih usluga na malo obračunava se za indekse veće od 102,00 (sto dva) i manje od 98,00 (devedeset osam) do 15. u mjesecu za prethodni mjesec. Eventualna isplata ili umanjenje razlike se vrši u siječnju za prethodno razdoblje siječanj-prosinac.

Naručitelj će mjesečne račune platiti u roku 30 (trideset) dana od dana zaprimanja računa.

Ugovoreni iznos na prethodno utvrđen način platit će se na IBAN izvršitelja/članova zajednice gospodarskih subjekata/podugovaratelja
Sukladno Zakonu o elektroničkom izdavanju računa u javnoj nabavi (NN 94/18) naručitelj je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.
45. Uvjeti i zahtjevi koji moraju biti ispunjeni sukladno posebnim propisima ili stručnim pravilima:
Neprimjenjivo.
46. Rok za izjavljivanje žalbe na dokumentaciju o nabavi te naziv i adresa žalbenog tijela:

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji za kontrolu postupaka javne nabave, Ulica grada Vukovara 23/V, 10000 Zagreb, u pisanom obliku. 

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (dalje: sustav e-Žalba).

Žalba koja nije dostavljena sukladno navedenom, odbacit će se.

Sustav e-Žalba bez odgode šalje obavijest o zaprimljenoj žalbi strankama žalbenog postupka u njihov siguran elektronički pretinac na poslužitelju EOJN RH te na njihovu adresu elektroničke pošte.
Ako Državna komisija utvrdi da obavijest o zaprimljenoj žalbi nije poslana strankama žalbenog postupka sukladno navedenom, bez odgode će obavijestiti stranke žalbenog postupka o izjavljenoj žalbi.

EOJN RH se smatra poslužiteljem za potrebe sustava e-žalba.

Smatra se da je dostava Državnoj komisiji odnosno stranki žalbenog postupka obavljena na dan kada je žalba zaprimljena na poslužitelju EOJN RH.

Smatra se da je žalba koja je predana putem sustava e-Žalba potpisana.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420. stavku 1. ZJN 2016.

47. Drugi podaci koje naručitelj smatra potrebnima:
47.1. Izmjena i/ili dopuna DoN:
Javni naručitelj može izmijeniti ili dopuniti DoN do isteka roka za dostavu ponuda.
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Javni naručitelj obvezan je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. ove točke, javni naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju iz alineje 3. ove točke, javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.

47.2. Dopune, pojašnjenja i nužne informacije sukladno članku 293. ZJN 2016
Sukladno članku 293. ZJN 2016, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana. 
Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 
Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.
Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti ponuditelja da iste dostavi tijekom pregleda i ocjene ponuda.
48. Tajnost podataka:  
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.
Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora dostaviti prilikom predaje ponude te označiti tajnom i u sustavu EOJN RH-a i priložiti kao zaseban dokument, odvojeno od dijelova koji se ne smatraju tajnim. 
49. Izmjena, dopuna i odustajanje od ponude: 

U roku za dostavu ponude ponuditelj može izmijeniti svoju ponudu, nadopuniti je ili od nje odustati. Prilikom izmjene ili dopune ponude automatski se poništava prethodno predana ponuda što znači da se učitavanjem ("upload") nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u EOJN RH Naručitelju se šalje nova izmijenjena/dopunjena ponuda.

VIII. PRILOZI
PRILOG 1. – TROŠKOVNIK
Troškovnik je dostupan je za preuzimanje putem Elektroničkog oglasnika javne nabave u .xls formatu zajedno s DoN. 

PRILOG 2. – e-ESPD
e-ESPD obrazac u xml formatu dostupan je za preuzimanje putem Elektroničkog oglasnika javne nabave zajedno s DoN.

PRILOG 3. – OVLAŠTENJE ZA ZASTUPANJE
(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave velike vrijednosti prijevoza učenika osnovnih škola na području Osječko-baranjske županije, koje će se održati __ _________ 2023. godine u __:__ sati u prostorijama Službe za javnu nabavu, Trg Lava Mirskog 3A (1. kat), Osijek.
U _____________, _________ 2023. godine.

             ________________________

(ime i prezime ovlaštene osobe za zastupanje)
             ________________________

     (potpis ovlaštene osobe za zastupanje)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.
PRILOG 4. – PRIJEDLOG UGOVORA
OSJEČKO-BARANJSKA ŽUPANIJA, Osijek, Trg Ante Starčevića 2, OIB: 10383308860 koju zastupa župan Ivan Anušić (u daljnjem tekstu: NARUČITELJ)
i

_________________________________________(u ime zajednice gospodarskih subjekata:_________                          
_________________________________________________________________ukoliko je primjenjivo) 

koje zastupa direktor____________________________________ (u daljnjem tekstu: IZVRŠITELJ)

sklopili su sljedeći:

UGOVOR
O PRIJEVOZU UČENIKA OSNOVNIH ŠKOLA NA PODRUČJU 

OSJEČKO- BARANJSKE ŽUPANIJE

 (broj: U-NVV 4-23)
I. PREDMET UGOVORA

Članak 1.

Predmet ovoga Ugovora je prijevoz učenika osnovnih škola na području Osječko-baranjske županije.

Na temelju provedenog otvorenog postupka javne nabave velike vrijednosti prijevoza učenika osnovnih škola na području Osječko-baranjske županije, koji se vodi pod evidencijskim brojem NVV 4-23 NARUČITELJ je Odlukom o odabiru (KLASA: 406-03/23-02/48, URBROJ: 2158-02-23-__ od __. ____________ 2023. godine) odabrao ponudu IZVRŠITELJA oznake __________ od __. ___________ 2023. godine kao ekonomski najpovoljniju ponudu sukladno objavljenom kriteriju za odabir te uvjetima i zahtjevima iz dokumentacije o nabavi.

Broj djece, kilometara, vozila, dana u godini i linija su okvirne, a stvarni broj na temelju ovoga Ugovora može biti veći ili manji od okvirnog broja.

II. CIJENA 

Članak 2.

Cijena  usluge iz članka 1. ovoga Ugovora je:

                                   eura
PDV 25%                     eura
  Ukupno:                       eura
(slovima:                                                                                            ).
Ukupna plaćanja na temelju svih mjesečnih računa ne smiju prelaziti procijenjenu vrijednost nabave od 2.431.368,00 eura bez PDV-a.
III. TRAJANJE UGOVORA
Članak 3.

Početak izvršenja usluge iz članka 1. ovoga Ugovora je od 1. siječnja 2024. godine, a završetak 31. prosinca 2025. godine.
IV. UVJETI PROVEDBE UGOVORA
Članak 4.

Usluga iz članka 1. ovoga Ugovora izvršavati će se sukladno troškovniku iz ponude. 

IZVRŠITELJ se obvezuje prilikom izvršenja ovoga Ugovora, u okviru ugovorene cijene osigurati prijevoz učenika sukladno dokazima tehničke i stručne sposobnosti koje je NARUČITELJ postavio u Dokumentaciji o nabavi u skladu s odredbama Zakona o prijevozu u cestovnom prometu (NN 41/18, 98/19, 30/21, 89/21 i 114/22), drugim relevantnim zakonima i podzakonskim aktima kojima se regulira prijevoz putnika posebno prijevoz djece (učenika).


Ukoliko dođe do kvara vozila prilikom prijevoza djece, IZVRŠITELJ se obvezuje u najkraćem mogućem roku poslati zamjensko vozilo koji će djecu prevesti do odredišta.

Prijevoz se obavlja kao poseban prijevoz isključivo prema linijama prijevoza definiranim u troškovniku. Nije dopušteno prevoziti djecu u okviru redovnog linijskog prijevoza ili drugim posebnim prijevozima.

Ukoliko dođe do promjene vozača koji će izvršavati predmetnu uslugu za kojeg je IZVRŠITELJ dostavio podatke u ponudi, isti je dužan dostaviti NARUČITELJU osobne podatke o novom vozaču s dokazima da isti ispunjava sve uvjete stručne osposobljenosti vozača propisane Zakonom o prijevozu u cestovnom prometu (NN 41/18, 98/19, 30/21, 89/21 i 114/22).

Ukoliko dođe do promjene vozila za koje je IZVRŠITELJ dostavio podatke u ponudi, isti je dužan dostaviti NARUČITELJU podatke o novom vozilu koje angažira, presliku prometne dozvole i potvrdu iz članka 21. Pravilnika o uvjetima koje moraju ispunjavati autobusi kojima se organizirano prevoze djeca (NN 100/08 i 20/09). Vozilo koje zamjenjuje vozilo navedeno u ponudi ne smije biti starije od vozila iz ponude, kako se ne bi narušila prosječna starost vozila kao ekonomski kriterij temeljem kojega je IZVRŠITELJ ostvario bodove. U slučaju zamjene više vozila, prosječna starost svih vozila koja se uvode zajedno ne smije biti veća (starija) od prosječne starosti vozila koja se zamjenjuju.
IZVRŠITELJ je obvezan tijekom izvršenja ovoga ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016. Ukoliko NARUČITELJ tijekom izvršenja ugovora dođe do saznanja da se IZVRŠITELJ ne pridržava navedenih obveza, nastupa raskidni uvjet i NARUČITELJ će naplatiti jamstvo za uredno ispunjenje ugovora.
V. ZAJEDNICA GOSPODARSKIH SUBJEKATA
Članak 5.

Sukladno ponudi iz članka 1. ovoga Ugovora, ugovorne strane utvrđuju članove zajednice gospodarskih subjekata i usluge koje će isti izvršiti, kako slijedi:

a. TVRTKA: 
ZAKONSKI ZASTUPNIK: 
IBAN: 

PREDMET: 
VRIJEDNOSNI UDIO: 

POSTOTNI UDIO: 

b. TVRTKA: 
ZAKONSKI ZASTUPNIK: 
IBAN: 
PREDMET: 
VRIJEDNOSNI UDIO: 

POSTOTNI UDIO: 
…

NARUČITELJ se obvezuje isplatiti cijenu usluga iz prethodnog stavka na način utvrđen člankom 7. ovoga Ugovora, na IBAN članova zajednice gospodarskih subjekata.

VI. PODUGOVARATELJ

Članak 6.

Sukladno članku 222. ZJN 2016. i ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

a. TVRTKA: 
ZAKONSKI ZASTUPNIK: 
IBAN: 

PREDMET: 
VRIJEDNOSNI UDIO: 

POSTOTNI UDIO: 

b. TVRTKA: 
ZAKONSKI ZASTUPNIK: 
IBAN: 
PREDMET: 
VRIJEDNOSNI UDIO: 

POSTOTNI UDIO: 
…

NARUČITELJ se obvezuje direktno isplatiti cijenu prijevoza učenika podugovarateljima na način utvrđen člankom 7. ovoga Ugovora, na IBAN podugovaratelja, osim ako IZVRŠITELJ dokaže da su obveze prema podugovaratelju za taj dio ugovora već podmirene.
Sudjelovanje podugovaratelja ne utječe na odgovornost IZVRŠITELJA za izvršenje ovoga Ugovora.
VII. NAČIN PLAĆANJA

Članak 7.

Obračun se vrši tako da se množi jedinična cijena po kilometru sa stvarnim brojem kilometara, a dobiveni umnožak se množi sa brojem radnih dana u mjesecu.

Cijena prijevoza za vrijeme trajanja Ugovora usklađivat će se sa stanjem 31. prosinca tekuće godine za razdoblje siječanj-prosinac za porast ili pad cijena na malo prometnih usluga za iznose indeksa veće od 102,00 (sto dva) i indekse manje od 98,00 (devedeset osam) prema podacima koje objavljuje Državni zavod za statistiku. Indeks rasta i pada cijena prometnih usluga na malo obračunava se za indekse veće od 102,00 (sto dva) i manje od 98,00 (devedeset osam) do 15. u mjesecu za prethodni mjesec. Eventualna isplata ili umanjenje razlike se vrši u siječnju za prethodno razdoblje siječanj-prosinac.

NARUČITELJ će mjesečne račune platiti u roku 30 dana od dana zaprimanja računa, na IBAN IZVRŠITELJA/ članova zajednice gospodarskih subjekata/ podugovaratelja.

Sukladno Zakonu o elektroničkom izdavanju računa u javnoj nabavi (NN 94/18) NARUČITELJ je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

VIII. JAMSTVO ZA UREDNO ISPUNJENJE UGOVORA

Članak 8.


IZVRŠITELJ je dužan nakon primitka potpisanog Ugovora o javnoj nabavi, a najkasnije u roku od 10 dana, NARUČITELJU predati jamstvo za uredno ispunjenje ugovora o javnoj nabavi u vrijednosti 10% (deset posto) ugovorenog iznosa bez poreza na dodanu vrijednost, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija, sukladno članku 1039. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), s jamstvenim rokom do 31. prosinca 2025.godine.
U slučaju zajednice gospodarskih subjekata, traženo jamstvo za otklanjanje nedostataka u jamstvenom roku može dostaviti jedan član zajednice za sve, u kojem slučaju jamstvo može izrijekom glasiti na članove zajednice gospodarskih subjekata koji su svi zajedno ugovaratelj pojedinačno u jednom jamstvu ili jamstvo može glasiti na zajednicu gospodarskih subjekata predvođenu jednim članom, ili svaki član zajednice može dostaviti jamstvo za svoj dio garancije koje mora sadržavati navod da je riječ o zajednici gospodarskih subjekata i navod o kojem jamstvu se radi.
IZVRŠITELJ može umjesto bankarske garancije dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307-OIB uplatitelja.

U slučaju zajednice gospodarskih subjekata NARUČITELJ će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.


Ako jamstvo za uredno ispunjenje ugovora o javnoj nabavi ne bude naplaćeno, NARUČITELJ će ga vratiti  IZVRŠITELJU nakon urednog izvršenja Ugovora.
IX. RASKID UGOVORA

Članak 9.

U slučaju nepoštivanja obveza utvrđenih ovim Ugovorom NARUČITELJ će pisanom reklamacijom dati IZVRŠITELJU primjereni rok, koji ne može biti kraći od sedam dana, da ispravi povredu. U slučaju da IZVRŠITELJ ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će IZVRŠITELJA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, ugovorne strane su suglasne da nakon treće pisane reklamacije nastupa raskidni uvjet i da učinci ovoga Ugovora prestaju.

Članak 10.

NARUČITELJ je obvezan raskinuti ugovor o javnoj nabavi tijekom njegova trajanja ako:
1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
2. je IZVRŠITELJ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3. se ugovor nije trebao dodijeliti IZVRŠITELJU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti IZVRŠITELJU zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda. 

Članak 11.

NARUČITELJ 
će raskinuti Ugovor u slučaju da UGOVARATELJ:

· postupa protivno obvezama iz članka 4. ovoga Ugovora

· postupa protivno obvezama iz posebnih propisa koji reguliraju predmetno područje.
Članak 12.

U slučaju raskida ugovora iz članka 9. i 11. ovoga Ugovora, NARUČITELJ će naplatiti jamstvo za uredno ispunjenje ugovora iz članka 8. ovoga Ugovora.

U slučaju raskida ugovora iz članka 10. ovoga Ugovora, NARUČITELJ će naplatiti jamstvo za uredno ispunjenje ugovora iz članka 8. ovoga Ugovora u slučaju kada je odgovornost za raskid na strani IZVRŠITELJA. 

X. IZMJENE UGOVORA O JAVNOJ NABAVI TIJEKOM NJEGOVA TRAJANJA

Članak 13.

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016..

XI. PREDSTAVNICI UGOVORNIH STRANA

Članak 14.

Predstavnik NARUČITELJA kao odgovorna osoba prati realizaciju izvršenja ugovornih obveza.

Predstavnika NARUČITELJA zaduženog za praćenje realizacije izvršenja ugovornih obveza imenuje pročelnik Upravnog odjela za obrazovanje i mlade Osječko-baranjske županije. 

IZVRŠITELJ određuje osobu zaduženu za komunikaciju, praćenje i realizaciju ovoga Ugovora o čemu je obvezan obavijestiti NARUČITELJA odmah nakon potpisivanja ovoga Ugovora, kao i o svakoj promjeni.
XII. ZAVRŠNE ODREDBE
Članak 15.
U svemu ostalom što nije uređeno odredbama ovoga Ugovora primjenjivat će se ZJN 2016  i na odgovarajući način odredbe Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22), Zakona o prijevozu u cestovnom prometu (NN 41/18, 98/19, 30/21, 89/21 i 114/22), Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22 i 04/23), Pravilnika o uvjetima koje moraju ispunjavati autobusi kojima se organizirano prevoze djeca (NN 100/08 i 20/09) i ostalih propisa koji uređuju predmetno područje.
Članak 16.

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanje, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku. 

Članak 17.

Ovaj Ugovor sastavljen je u šest primjeraka od kojih NARUČITELJU pripadaju četiri, a IZVRŠITELJU dva primjerka. 

Članak 18.

Ugovorne strane potpisom preuzimaju prava i obveze iz ovoga Ugovora.

         ZA IZVRŠITELJA:                                                                  ZA NARUČITELJA:

     Direktor                                                                                       Župan

                 




                                     Ivan Anušić
KLASA: 406-03/23-02/48                                                                            URBROJ: 2158-02-23- 








        Osijek,                        2023. godine 
PRILOG 5. – IZJAVA O RASPOLAGANJU PRIJEVOZNIM KAPACITETIMA KOJI SU U VEZI S PREDMETOM NABAVE
(Memorandum ponuditelja)








OSJEČKO-BARANJSKA ŽUPANIJA

PREDMET:  Izjava o raspolaganju prijevoznim kapacitetima koji su u vezi s predmetom nabave
Izjavljujemo da ćemo uslugu prijevoza učenika obavljati sljedećim vozilima kako je navedeno:

	Redni broj
	Kategorija vozila
	Marka/tip vozila
	Broj sjedećih mjesta
	Starost vozila u godinama
	Registracijske oznake
	Vozilo je u vlasništvu/najmu i sl. (navesti oblik raspolaganja)

Prosječna starost svih vozila:_____________

            ________________________

(ime i prezime ovlaštene osobe za zastupanje)
           ________________________

    (potpis ovlaštene osobe za zastupanje)

U ________________,  dana __________2023. g

PRILOG 6. – IZJAVA O NEPOSTOJANJU OKOLNOSTI IZ TOČKE 42. 5. DOKUMENTACIJE O NABAVI
IZJAVA O NEPOSTOJANJU OKOLNOSTI IZ TOČKE 42.5. DOKUMENTACIJE O NABAVI
Odlukom Vijeća Europske unije 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h.

Link: https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC
i

Uredbom Vijeća Europske Unije 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k.

Link: https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC
propisano je:

"Zabranjuje se dodjela bilo kojeg ugovora o javnoj nabavi koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a)ruski državljanin ili fizička ili pravna osoba, subjekt ili tijelo s poslovnim nastanom u Rusiji;

(b)pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili

(c)fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ."

Ja _______________________, OIB: ______________, u svojstvu odgovorne osobe gospodarskog subjekta/ponuditelja __________, ___________, OIB: _________, izjavljujem pod materijalnom i kaznenom odgovornošću, da ne postoje navedene okolnosti iz točke 42.5 Dokumentacije o nabavi, propisane kao zapreka za dodjelu ugovora o javnoj nabavi ponuditelju/zajednici ponuditelja , vezano za ponudu čiji je sastavni dio ova izjava.

U _________, ___________ 2023.              



           ________________________

(ime i prezime ovlaštene osobe za zastupanje)
           ________________________

    (potpis ovlaštene osobe za zastupanje)

